
Disciplina: ISTORIE, clasa a IX-a
Nivelul general al clasei şi caracteristici care pot influenţa procesul învăţării:
· Nivelul clasei – bun, elevii pot desfăşura la un nivel optim de eficienţă sarcinile primite, grup relativ omogen de elevi
Subiectul activităţii didactice: Europa romanică şi gotică. Arhitectura medievală românească
 Tema lecţiei: Goticul în spaţiul românesc. Studiu de caz: Castelul Huniazilor
Categoria/ varianta de lecţie: 
Lecţie  de formare de priceperi şi deprinderi intelectuale/ Lecţie bazată pe realizarea unei excursii
Pre-rechizite: 
· Însușirea corectă a conceptelor-cheie: gotic, ogiva, vitraliu, rozasa, arhitectură civilă, plan basilical etc. 
· Capacitatea de relaţionare a informației/ cunoștințelor dobândite anterior cu noţiunile istorice noi
· Abilități de utilizare a unui aparat foto.
Strategia didactică:
· Tipul/tipurile de experienţe de învăţare: de învăţare semi-independentă (semialgoritmice)
· Sistemul metodologic: 
· metode didactice: învăţarea prin cercetarea documentelor şi vestigiilor istorice învăţarea prin descoperire, demonstraţia, IAC
· procedee didactice: descrierea (devenită procedeu în cadrul învăţării prin descoperire), problematizarea (devenită procedeu în cadrul demonstraţiei), explicaţia (devenită procedeu în cadrul conversaţiei euristice)
· Sistemul resurselor curriculare:
·  manualul, programa şcolară, albume de artă, fişe de lucru (ale elevilor), fişe-ghid (pentru analiza si interpretarea monumentului istoric), fişe-suport (cu surse documentare pentru fiecare grupă în parte), videoproiector, flipchart, prezentări ppt/prezi – pentru valorificarea ulterioară a rezultatelor excursiei şi prezentarea produselor finale realizate de către elev
· Forme de organizare a activităţii elevilor: individual și colectiv-dirijat (pe grupe)
Managementul situaţiei de învăţare:
· Competenţe: utilizarea adecvată a coordonatelor temporale şi spaţiale relative la tema istorică de cercetat, exprimarea unei opinii faţă de un monument istoric în cadrul unei dezbateri, înțelegerea 
mesajului surselor istorice scrise, arheologice şi vizuale, aprecierea valorilor trecutului prin raportarea la actualitate
· Conţinuturile învăţării: cognitive, acţionale (munca pe grupe în vedere descoperirii de către elevi a formelor de manifestare ale artei gotice în spaţiul românesc), excursia, conţinuturi atitudinale (antrenarea gândirii prospective prin înţelegerea rolului istoriei în viaţa prezentă şi ca factor de predicţie a schimbărilor)
· Sarcini de învăţare
· În cadrul lecţiei, elevii vor fi împărţiţi în 6 grupe, fiecare grupă primind o fişă-suport şi o fişă-ghid, cu sarcina de învăţare bine precizată: analizarea condiţiilor ridicării castelului, a materialului folosit, a formelor de manifestare ale goticului, compararea caracteristicilor goticului românesc cu cel european etc.
· În cadrul fiecărei grupe, elevii îşi stabilesc roluri diferite, fiecare cu sarcini individuale precise: coordonatorul, interogatorrul, secretarul, fotograful etc.
· Fiecare grupă îşi alege un reprezentant care va prezenta produsul final al fiecărei grupe
· completarea panoului cu fotografii făcute de membrul fotograf al fiecărei grupe, a jurnalului cu impresii şi completarea fişelor de evaluare
· Contextul învăţării/comunicării  - se realizează prin:
· interacţiunile pe care profesorul le stabileşte cu elevii, prin sarcinile de lucru trasate, interacţiunile elev-elev  care se realizează în interiorul fiecărei grupe, elevii îndeplinind roluri diferite, dar complementare și interacţiunile elevi-ghid (văzut ca sursă-suport) pentru îndeplinirea sarcinilor date
· Mediul de învăţare
· non-formal (în cadrul lecţiei desfăşurată sub forma unei excursii) și formal (şcolar – cabinetul de istorie) – pentru secvenţa în care se valorifică rezultatele excursiei.
· Managementul situaţiei de învăţare
1. Pregătirea excursiei: informarea elevilor, contactarea persoanelor, pregătirea materialului necesar pentru desfăşurarea lecţiei sub forma unei excursii
2. La locaţia stabilită, elevii sunt împărţiţi în 6 grupe, fiecare grupă primind câte o fişă de lucru, o fişă de sugestii de organizare a activităţii, o fişă-suport cu documentele istorice semnificative, o fişă –ghid pentru analiza monumentului istoric
3. Fiecare grupă de elevi va avea sarcini diferite de îndeplinit:
Grupa 1 – Observă împrejurimile în care este construit castelul, 
Grupa 2 – Analizează originile şi evoluţia arhitecturală a monumentului
Grupa 3 - Analizează monumentul propriu-zis: materialul folosit, construcţia exterioară şi interioară
Grupa 4  - Identifică caracteristicile specifice stilului gotic, 
Grupa 5 – Analizează condiţiile realizării construcţiei, 
Grupa 6 – Identifică asemănări şi deosebiri între goticul european şi cel din spaţiul românesc
4. Elevii îşi restructurează activ schema cognitivă preexistentă pentru a include în ea noile concepte istorice, şi pe baza surselor istorice primite, a indicaţiilor din fişa-ghid privind cercetarea monumentului istoric, a întrebărilor adresate profesorului şi ghidului, elevii din fiecare grupă îndeplinesc sarcina de învăţare
5. Fiecare grupă îşi organizează materialul final pentru prezentare
6. În cadrul primei ore de curs, fiecare grupă îşi alege un reprezentant care prezintă în faţa colegilor tema primită (sub formă ppt/prezi sau flipchart); 
7. Completarea panoului cu fotografii şi a jurnalului de impresii, realizată de către membrii din fiecare grupă în parte, pentru a realiza albumul clasei
8. Completarea fişei de evaluare a activităţii şi analiza finală a acesteia realizată de către profesor, notarea elevilor
· Modalitatea de asigurare a caracterului interactiv al activităţii: munca pe grupe, prin care se asigură elevilor o interactivitate crescută, pe fondul manifestării autonomiei cognitive;  elevii sunt motivaţi să îndeplinească sarcinile primite de fiecare grupă în parte, pe baza unui mod de rezolvare (fişele-ghid, fişa-suport) şi a unui algoritm explicat iniţial de către profesor
· Încurajarea iniţiativelor personale ale elevilor- se realizează prin stimularea elevilor să: formuleze întrebări proprii adresate profesorului şi/sau ghidului referitoare la condiţiile şi contextul construirii castelului, de ce a fost aleasă respectiva locaţie, ce fel de material a fost folosit, care a a fost scopul construirii castelului , rolul lui etc., să facă analogii cu cunoştinţele dobândite anterior, să ajungă la propriile concluzii referitoare la sarcinile primite, pe care să le prezinte apoi colegilor, într-o realizare coerentă
Modalităţi de sprijinire a elevilor în demersurile lor cognitive:
· aplicarea regulilor muncii în grup, organizarea informaţiei în jurul problemei de cercetat pentru a capta interesul elevilor; profesorul urmăreşte aplicarea regulilor de grup stabilite de la începutul activităţii;  astfel:
· din punct de vedere comportamental, elevii îşi asumă rolul şi manifestă respect pentru partenerii de învăţare
· din punct de vedere al conţinutului, elevii vor respecta subiectul dat, îşi vor argumenta opiniile, vor realiza corelaţii cu cunoştinţele dobândite anterior despre arta gotică.   
· implicarea elevilor ca participanţi activi, cu roluri diferite, în realizarea sarcinilor – individuale şi de grup
Modalităţi de sprijinire a elevilor în demersurile lor metacognitive:
· profesorul îndeamnă elevii să realizeze o fişă de impresii personale a activităţii / un jurnal al activităţii de învăţare (modul de cooperare cu colegii, cu profesorul, impactul lecţiei asupra sa), aranjarea şi planificarea propriei activităţi de către fiecare elev în parte, în corelare cu cunoştinţele deţinute despre tema dată, estimarea de către fiecare elev şi de către toţi membrii unei grupe a timpului, efortului şi a  resurselor necesare pentru îndeplinirea sarcinii de lucru primite.
Elemente non‑cognitive relevante pentru secvenţa de învăţare: 
· cooperante: prin implicarea fiecărui elev din cadrul grupului,  fiecare având o sarcină precisă, aceştia îşi dezvoltă aptitudinea de comunicare şi cooperare cu ceilalţi şi încrederea în sine; membrii grupului manifestă încredere  şi în activitatea fiecăruia dintre ei;
· clarificatoare: elevul îşi dezvoltă abilitatea de a pune întrebări, de a cere explicaţii profesorului şi ghidului, care îl ajută în îndeplinirea sarcinii primite.
· interdependenţa pozitivă - elevii realizează că au nevoie unii de alţii pentru a duce la bun sfârşit sarcina grupului, încurajându-se şi împărtăşindu-şi ideile
· asumarea critică de către elevi a unui punct de vedere şi aprecierea punctelor de vedere ale colegilor din grup;
Implicaţii în evaluare, autoevaluare, interevaluare: 
· în cadrul lecţiei, evaluarea  elevilor se face prin observarea sistematică a activităţii şi comportamentului lor în cadrul grupului, caracteristicile care vor fi evaluate fiind: concepte şi capacităţi, organizarea şi interpretarea datelor şi a imaginilor, identificarea relaţiilor, atitudinea faţă de sarcina dată, implicarea activă în rezolvarea sarcinii, a modului în care cooperează cu colegii şi în care îşi îndeplinesc sarcinile primite
· inter-evaluarea - verificarea de către elevi a propriei înţelegeri, prin întrebări şi răspunsuri adresate profesorului şi colegilor din interiorul grupului 
· va fi valorificată totodată autoevaluarea realizată de către elevi, care învaţă cum să-şi aprecieze şi cum să-şi îmbunătăţească propria învăţare; acestora li se cere să alcătuiască o fişă-jurnal cu  impresii, desene, reflecţii etc. Referitoare la impactul unei astfel de lecţii asupra lor (”jurnalele de gândire ale elevilor” )
· la finalul activităţii, elevii vor primi o fişă de evaluare a activităţii, pe care să o completeze individual.
· notarea elevilor, realizată în urma evaluării activităţii acestor

